1999R0805 — SL — 29.04.2003 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 805/1999

z dne 16. aprila 1999

o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 718/1999 z dne 29. marca 1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh ( 1 ), zlasti člena 9(3) Uredbe, ker mora po členu 7 Uredbe (ES) št. 718/1999 Komisija določiti praktični režim za izvajanje usmeritve glede zmogljivosti ladjevja Skupnosti, opredeljene v zgoraj navedeni uredbi; ker je priporočljivo ohraniti posebne prispevne stopnje in ekvivalentne tonaže, ki so določene v Uredbi Komisije (EGS) št. 1102/89 ( 2 ) , kakor je bila nazadnje spremenjena z Uredbo (ES) št. 241/97 ( 3 ), in Uredbi Komisije (ES) št. 241/97, ker so se pokazale za učinkovite; ker je priporočljivo prilagoditi različna razmerja, navedena v členu 4 Uredbe (ES) št. 718/1999, v skladu z Uredbo Komisije (ES) št. 2812/94 ( 4 ) pri tankerjih, Uredbo Komisije (ES) št. 2310/96 ( 5 ) pri remorkerjih in Uredbo Komisije (ES) št. 742/98 ( 6 ) pri plovilih za prevoz suhega tovora; ker je za zagotovitev medsebojne finančne pomoči med skladi za celinske plovne poti priporočljivo, da Komisija z raznimi organi sklada na začetku leta knjiži na račune vire, ki so na voljo v rezervnem skladu, in saldira račune pri novih izboljševalnih ukrepih; ker so potekala posvetovanja z zadevnimi državami članicami in organizacijami, ki predstavljajo prevoznike v prometu po celinskih plovnih poteh na ravni Skupnosti, glede ukrepov, predvidenih v tej uredbi, SPREJELA NASLEDNJO UREDBO:







Člen 1

Ta uredba določa višino posebnih prispevkov iz člena 7 Uredbe (ES) št. 718/1999, razmerja za pravilo „staro za novo“ in praktični režim za izvajanje usmeritve glede zmogljivosti ladjevja Skupnosti.







POSEBNI PRISPEVKI

Člen 2

1. Višina posebnih prispevkov za različne vrste in kategorije plovil je med 70 % in 115 % od naslednjih pristojbin:

— pri plovilih za prevoz suhega tovora: — — barže na lastni pogon: 120 EUR na tono, — barže brez lastnega pogona: 60 EUR na tono, — maone: 43 EUR na tono,

— pri tankerjih: — — barže na lastni pogon: 216 EUR na tono, — barže brez lastnega pogona: 108 EUR na tono, — maone: 39 EUR na tono,

— pri remorkerjih: — 180 EUR/kW z linearnim naraščanjem na 240 EUR/kW, kjer je pogonska zmogljivost enaka 1 000 kW ali večja od nje.

2.

— Za plovila z nosilnostjo do 450 ton se najvišje stopnje za posebne prispevke iz odstavka 1 znižajo za 30 %.

— Za plovila z nosilnostjo med 450 in 650 tonami se najvišje stopnje za posebne prispevke znižajo za 0,15 % za vsako tono, s katero je nosilnost zadevnega plovila manjša od 650 ton.

— Za plovila z nosilnostjo med 650 in 1 650 tonami se najvišje stopnje za posebne prispevke linearno povečajo od 100 % do 115 %. Za plovila z nosilnostjo nad 1 650 ton ostanejo najvišje stopnje za posebne prispevke na 115 %.

3. Posebni prispevki, izraženi v evrih, se pretvorijo v valute ustreznih skladov po menjalnih tečajih med evrom in valutami držav članic, ki prevzemajo evro, kakor je določeno v Uredbi Sveta (ES) št. 2866/98. ( 7 )







EKVIVALENTNA TONAŽA

Člen 3

1. Kadar lastnik plovila da v obratovanje eno od plovil iz člena 4 Uredbe (ES) št. 718/99 in da v razrez plovilo ali plovila druge vrste, se ekvivalentna tonaža, ki jo je treba upoštevati, določi v skladu z naslednjimi valorizacijskimi koeficienti:

— plovila za suhi tovor: — — barže na lastni pogon nad 650 ton: 1,00, — barže brez lastnega pogona nad 650 ton: 0,50, — maone nad 650 ton: 0,36,

— tankerji: — — barže na lastni pogon nad 650 ton: 1,00, — barže brez lastnega pogona nad 650 ton: 0,50, — maone nad 650 ton: 0,18.

2. Za plovila z nosilnostjo do 450 ton se koeficienti, določeni v odstavku 1, zmanjšajo za 30 %. Za plovila z nosilnostjo med 650 in 450 tonami se ti koeficienti zmanjšajo za 0,15 % za vsako tono, s katero je zmogljivost zadevnega plovila pod 650 tonami. Za plovila z nosilnostjo med 650 in 1 650 tonami se koeficienti linearno povečujejo od 100 do 115 %.







RAZMERJA „STARO ZA NOVO“

Člen 4

Od 29. aprila 1999 velja za začetek obratovanja plovil pogoj, ki je določen v členu 4(1) Uredbe (ES) št. 718/1999.

(1) Pri plovilih za prevoz suhega tovora je razmerje (med staro in novo tonažo) ►M4 0:1 ◄ .

(2) Pri tankerjih je razmerje ►M4 0:1 ◄ .

(3) Pri remorkerjih je razmerje ►M4 0:1 ◄ .







MEDSEBOJNA FINANČNA PODPORA

Člen 5

1. Da bi na računih knjižili finančna sredstva, ki so na voljo v rezervnih skladih, ali poslovali po dogovorih o medsebojni finančni podpori, kakor se zahteva po členu 3(6) Uredbe (ES) št. 718/1999, vsak sklad na začetku leta pošlje Komisiji naslednje podatke:

— prejemke sklada iz prejšnjega leta, če so namenjeni plačilu premij za razrez ali ukrepom, predvidenim v členu 8 Uredbe (ES) št. 718/1999 (R dn ),

— finančne obveznosti sklada iz prejšnjega leta glede premij za razrez ali ukrepov iz člena 8 Uredbe (ES) št. 718/1999 (P n ),

— presežek sklada z dne 1. januarja prejšnjega leta, ki izhaja iz prejemkov, namenjenih plačilu premij za razrez ali ukrepom, predvidenim v členu 8 Uredbe (ES) št. 718/1999 (S n ).

2. Komisija s podporo organov sklada na podlagi informacij iz odstavka 1 določi:

— skupne finančne obveznosti, ki so nastale v skladih v prejšnjem letu glede premij za razrez ali ukrepov, predvidenih v členu 8 Uredbe (ES) št. 718/1999 (P t ),

— skupne prejemke vseh skladov iz prejšnjega leta (R dt ),

— skupni presežek vseh skladov iz prejšnjega leta na dan 1. januarja (S t ),

— usklajeno letno finančno obveznost vsakega sklada (Pnn), izračunano, kakor sledi: —

— za vsak sklad razliko med letnimi finančnimi obveznostmi (P n ) in letnimi usklajenimi finančnimi obveznostmi (P nn ),

— vsote, ki jih vsak sklad, katerega letne obveznosti so pod letnimi usklajenimi finančnimi obveznostmi ( ), prenese na sklad z letnimi finančnimi obveznostmi, višjimi od letnih usklajenih obveznosti ( ), prenese na sklad z letnimi finančnimi obveznostmi, višjimi od letnih usklajenih obveznosti ( ). ).

3. Vsak vključen sklad prenese vsote iz šeste alinee odstavka 2 na druge sklade do 1. marca v tekočem letu.







POSVETOVANJE

Člen 6

Komisija za vse zadeve v zvezi z ukrepi glede zmogljivosti ladjevja Skupnosti in spremembami te uredbe zahteva mnenje skupine izvedencev iz strokovnih organizacij, ki predstavljajo prevoznike v prometu po celinskih plovnih poteh na ravni Skupnosti in v zadevnih državah članicah. Ta skupina se imenuje „Skupina izvedencev za usmeritev glede zmogljivosti ladjevja Skupnosti in njenega pospeševanja“.







KONČNE DOLOČBE

Člen 7

Ta uredba začne veljati 29. aprila 1999.

Uredba (EGS) št. 1102/89 se razveljavi z dnem začetka veljavnosti te uredbe.

Ta uredba je v celoti zavezujoča in se neposredno uporablja v vseh državah članicah.